Lúčoplutvovce

Lúčoplutvovce (iné názvy: lúčoplutvé (ryby); zriedkavo: ryby v najužšom zmysle, vyššie ryby, pravé ryby; lat. Actinopterygii) sú hlavný taxón (hodnotený spravidla ako trieda či podtrieda) rýb (Osteichthyes). Do tejto skupiny patria takmer všetky dnes žijúce ryby (Osteichthyes) a vyše polovica všetkých dnes žijúcich stavovcov.

 Charakteristika 
Pozri aj charakteristiku uvedenú v článku ryby (Osteichthyes)

Základné znaky v rámci rýb:
 Majú kostru plutiev pozostávajúcu zo samostatných tyčinkovitých lúčov (radiálií)
 Telo je spravidla pokryté šupinami
 Primárne majú dva páry vnútorných nozdier, chýbajú im vnútorné nozdry (choány)
 nízka koncentrácia močoviny a oxidu trimetylamínu v krvi
 neprepojená dýchacia a tráviaca trubica

U nás sa najčastejšie vyskytujú: kapor obyčajný (Cyprinus carpio), lieň obyčajný (Tinca tinca), jalec hlavatý (Leuciscus cephalus), mrena obyčajná (Barbus barbus), ostriež obyčajný (Perca fluviatilis), zubáč obyčajný (Stizostedion lucioperca), pstruhy (Salmo), šťuka obyčajná (Esox lucius) a iné.

 Systematika 
trieda [podtrieda] lúčoplutvovce  (Actinopterygii): Pozri zdroje uvedené k systematike v článkoch chrupkokostnaté a Neopterygii.
 vývojový stupeň [podtrieda/infratrieda/nadrad] chrupkokostnaté (Chondrostei) v širšom zmysle:
...viacero vyhynutých taxónov, ktoré sa občas súhrnne označujú názvom Palaeoniscimorpha alebo praoniskotvaré/paleoniskotvaré (Palaeonisciformes) v širšom zmysle
 podtrieda [infratrieda/nadrad] Cladistia – Zahŕňa len rad plutváňotvaré/bichirotvaré (Polypteriformes). Tento taxón sa donedávna zaraďoval v systéme na vyššom mieste (spravidla pred taxón Palaeoniscimorpha a často aj pred chrupkokostnaté v širšom zmysle) a niekedy sa zaraďuje do násadcoplutvovcov.
 podtrieda [infratrieda/nadoddelenie/nadrad] chrupkokostnaté (Chondrostei) v užšom zmysle – Zahŕňa len (alebo približne len) rad jeseterotvaré (Acipenseriformes).
 podtrieda [nadoddelenie/infratrieda/nadrad] pravé ryby/kostnaté ryby v širšom zmysle (Neopterygii) - Vývojovo patrí do chrupkokostnatých v širšom (nie užšom) zmysle, ale tradične sa zaraďuje takto oddelene. Delí sa takto:
Subholostei
 ... niekoľko vyhynutých taxónov
infratrieda prvokostnaté (Holostei)
infratrieda kostnaté ryby v užšom zmysle (Teleostei/Teleosteomorpha)

V niektorých systémoch sa vyskytuje taxón Actinopteri, ktorý zahŕňa:
- v starších systémoch približne Actinopterygii okrem Cladistia, alebo 
 - v novších aj starších systémoch (v niektorých systémoch len približne) Chondrostei v užšom zmysle a Neopterygii.

V starých systémoch niekedy chrupkokostnaté (Chondrostei) v širšom zmysle tvorili spolu s taxónmi Subholostei a Holostei taxón ganoidné ryby/sklenošupinaté ryby (Ganoidei/Ganoidea), nazývaný aj chrupkokostnaté (Chondrostei) v najširšom zmysle.

 Zdroje 

 Iné projekty